Roman Brat

Roman Brat (* 9. december 1957, Bratislava) je slovenský prozaik, scenárista, publicista a prekladateľ.

 Životopis 
V rokoch 1977 – 1982 študoval odbor slovenčina-španielčina na Filozofickej fakulte Univerzity Komenského v Bratislave. Po ukončení štúdia nastúpil do Literárnej redakcie Slovenského rozhlasu, kde pôsobil viac ako dve desaťročia. Od roku 2008 pracuje ako dramaturg hranej tvorby v Slovenskej televízii. Okrem prekladu po španielsky píšucich prozaikov sa venuje aj prekladu divadelných hier. Jeho manželka Mária Bratová je prekladateľkou zo švédskeho jazyka.

 Tvorba 
Popri redaktorskej práci sa začal venovať umeleckému prekladu, editorskej činnosti a pôvodnej tvorbe. Preložil viacero románov, noviel, poviedok, divadelných a rozhlasových hier. Medzi jeho najvýznamnejšie práce patria preklady próz zo španielčiny (Mario Vargas Llosa, ktorý v roku 2010 získal Nobelovu cenu za literatúru, Juan Carlos Martini, Santiago Moncada a ďalší). Vo vlastnej tvorbe sa venuje najmä písaniu diel pre deti a mládež, píše i pre dospelých. Jeho poviedky sú umiestnené do španielskeho prostredia a vyjadrujú snahu bojovať o vlastné miesto vo svete, o vlastnú dôstojnosť a lásku.

V roku 2010 bola nakrútená podľa jeho scenára hraná televízna rozprávka Aj kone sa hrajú. Scenár autor knižne adaptoval do rovnomennej knihy.

 Ocenenia 
Za svoju tvorbu získal významné ocenenia: Hlavnú cenu na Festivale filmovej tvorby pre deti v Chicagu The Kenneth F. and Harle G. Montgomery Prize za animovanú rozprávku Najrýchlejší posol ríše, cenu Najlepšia detská kniha roka 2008 za knihu Zmätené dvojičky zo slepej uličky (spolu s Gabrielou Futovou), Cenu Bibiany a Slovenskej sekcie IBBY za Najlepšiu detskú knihu jesene roka 2007 za knihu Môj anjel sa vie biť, cenu Zlatá rybka – Najlepšia detská kniha roka 2007 za knihu Môj anjel sa vie biť, Cenu Slovenských pohľadov za preklad za rok 2004, Cenu Bibiany a Slovenskej sekcie IBBY za Najlepšiu detskú knihu jari roka 2001 za knihu Tvrdohlavý baran. Knihy Stratený kráľ za rok 2018 a Ja nechcem byť mimozemšťan za rok 2020 získali od Literárneho fondu Prémiu za pôvodnú slovenskú literatúru v kategórii Literatúra pre deti a mládež. Pri príležitosti Dňa knihy v Španielsku (23. apríl) Romanovi Bratovi udelil španielsky kráľ Juan Carlos I. Kríž Oficiéra Rádu za občianske zásluhy (Cruz de Oficial de la Orden del Mérito Civil) za šírenie hispánskej kultúry. Cenu mu odovzdal španielsky veľvyslanec na Slovensku dňa 22. apríla 2008.

 Autorské dielo 
 Literatúra pre deti a mládež 
 2000 – Tvrdohlavý baran, rozprávky z televízneho rozprávkového seriálu Čo videli stromy
 2002 – Pochabý škriatok, pokračovanie príbehov o stromoch
 2004 – Čuvi v pralese, príbehy o zvieratkách
 2005 – O malom obrovi
 2007 – Môj anjel sa vie biť
 2008 – Zmätené dvojičky zo slepej uličky, spolu s Gabrielou Futovou
 2009 – Mordovisko
 2010 – Chlapci padli z višne, dievčatá z jahody, spolu s Gabrielou Futovou
 2010 – Aj kone sa hrajú, podľa scenára rovnomenného filmu
 2011 – Škola za rohom alebo nezbedy školáka Šuška
 2012 – Druhé podanie
 2012 – Divadielka z klobúka, 4 divadelné hry pre žiakov 1. stupňa ZŠ
 2013 – Ako naštvať Rimana
 2014 – Ako šlohnúť Rimanovi Dunaj, pokračovanie príbehu z knihy Ako naštvať Rimana
 2015 – Zlo nemá na kúzlo (Historky o slušákoch a podrazákoch)
 2017 – Rozprávka o veštcovi a starej krivde
 2018 – Stratený kráľ
 2019 – Tajné písmo
 2020 – Ja nechcem byť mimozemšťan a iné príbehy
 2021 – Štyria jazdci
 2023 – Stromkáči
 2024 – Môj kamoš Četti
 2024 – Zachráňme Modré oko

 Literatúra pre dospelých 
 2002 – Útek do raja, kniha poviedok
 2007 – Pasodoble s prízrakmi, román
 2010 – Miramar, s.r.o., román

 Televízne animované rozprávkové seriály 
 1995 – Čo videli stromy
Epizódy:
1. Tvrdohlavý baran
2. Toreador Pedro
3. Púšťový obor
4. Baba – Jaga
5. Ubolený duch
6. Drak so šikmými očami
7. Chudobný hrnčiar 

 1998 – Rozprávky starého Inku

RTVS (vtedy STV) vyrobila a odvysielala len prvú časť pod názvom Najrýchlejší posol ríše, ktorá v roku 1999 získala mimoriadnu cenu na Festivale filmovej tvorby pre deti v Chicagu – Chicago International Children's Film Festival.

 Televízny hraný rozprávkový film 
 2010 – Aj kone sa hrajú, na základe námetu Jozefa Banyáka

 Rozhlasový seriál 
 2005 – Čierne duše.sk, 5-dielny detektívny seriál
 2006 – Noc šeliem, 2 časti detektívneho seriálu

 Rozhlasové rozprávky 
 O malom obrovi, podľa rovnomennej knihy pre deti
 Čuvi v pralese, podľa rovnomennej knihy pre deti

 Rozhlasové dramatizované poviedky 
 2005 – Trafalgar
 2006 – Štyri letné zastavenia

 Umelecký preklad 
 Preklady španielskej prózy 
 1987 – Senel Paz: Kráľ v záhrade
 1989 – Juan Carlos Martini: Nedokonalý prízrak na letisku
 1992 – José María Merino: Zlatý prízrak
 1994 – José María Merino: Bohom zabudnutá zem
 1994 – Polnočný hosť, výber španielskych rozprávok a povestí
 1995 – Elena Fortúnová: Celia
 1999 – Mario Vargas Llosa: Rozprávač
 1999 – Zmluva s diablom. Poviedky o futbale, výber poviedok latinsko-amerických, slovenských a španielskych autorov
 2002 – Mario Vargas Llosa: Kto zabil Palomina Molera?
 2004 – Juan José Millás: Dve ženy v Prahe
 2007 – Juan José Millás: Nepozeraj sa pod posteľ
 2011 – Svätá Terézia Ježišova: Pozvanie k Otcovi (Komentár k modlitbe Otčenáš), v spolupráci s Josefom Koláčkom

 Preklady španielskej drámy 
 1998 – Santiago Moncada: Muž na zjedenie
 1998 – Paloma Pedrerová: Noci letmej lásky
 1998 – Súčasná španielska dráma, zborník divadelných hier, spolu s Vladimírom Olerínym
 1999 – Jaime Salom: Takmer dokonalá pasca
 2003 – Santiago Moncada: Už ti nikdy nenaletím
 2006 – Jordi Galcerán: Grönholmova metóda alebo štyria v ringu
 2007 – Eloy Arenas: Pochop ty mňa
 2008 – Juan Carlos Rubio: Fajčenie je drina. Rollingova terapia
 2009 – Eduardo Rovner: Vrátila sa raz v noci
 2010 – José López Rubio: Mŕtvi to vidia inak
 2012 – Juan Mayorga: Večný mier
 2012 – Eduardo Rovner: Spriaznené duše
 2014 – Jordi Galcerán: Burundanga alebo komédia o pravdovravnosti

 Referencie 

 Externé odkazy 


Kategória:Absolventi Filozofickej fakulty Univerzity Komenského v Bratislave
Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí prekladatelia
Kategória:Slovenskí publicisti
Kategória:Slovenskí rozhlasoví dramaturgovia
Kategória:Slovenskí televízni dramaturgovia
Kategória:Slovenskí rozhlasoví scenáristi
Kategória:Slovenskí televízni scenáristi
Kategória:Osobnosti z Bratislavy